[Foto’s] Meer as 440 uitstallers by vanjaar se AAD-wapenskouVanjaar se AAD-lugskou het meer as 400 uitstallers gelok (Foto: AAD/Facebook) Vanjaar se Afrika lugmag- en verdedigingskou by die Waterkloof-lugmagbasis in Pretoria spog met meer as 440 uitstallers van 34 lande. Dié skou word vanjaar vir die negende keer van 14 tot 18 September aangebied. Nosiviwe Mapisa-Nqakula, minister van verdediging en militêre veterane, het Woensdag gesê dié skou is die negende grootste land-, see- en lugwapenskou wat in Afrika aangebied word. Minstens 95 vliegtuie word ook by vanjaar se lugskou uitgestal. Vanjaar se tema is “ Die ontsluiting van Afrika se verdedigings- en lugdiens-potensiaal”. “Die regering streef na ŉ nouer verhouding tussen die departement van verdediging en wapennywerhede om groter ondersteuning en samehorigheid tussen die regering en die private sektor te verseker. Dié lugskou is ŉ goeie voorbeeld daarvan,” het Mapisa-Nqakula gesê. Sy het ook gesê Suid-Afrika is tans een van die innoverendste lande en ŉ leier in die vervaardiging van lugmagtoerusting. “Sommige van dié produkte het die aandag van groot rolspelers in die bedryf getrek. Ons word daagliks bemoedig deur die prestasies van die AAD.” Vir meer inligting, besoek AAD se webwerf. Koop jou kaartjies vir die lugskou.